Եվգենի Սվետլանով

Եվգենի Ֆեոդորովիչ Սվետլանով (), խորհրդային դիրիժոր, կոմպոզիտոր և դաշնակահար։ ԽՍՀՄ ժողովրդական արտիստ (1968)։

Կենսագրություն 
1951 թվականին ավարտել է Մոսկվայի Գնեսինների անվան երաժշտամանկավարժական ինստիտուտը, 1955 թվականին՝ կոնսերվատորիան։

1955 թվականից՝ Մեծ թատրոնի դիրիժոր, 1963-1965 թվականներին՝ գլխավոր դիրիժոր։ Շչեդրինի «Ոչ միայն սերը» (1961), Մուրադելու «Հոկտեմբեր» (1964) օպերաների, Կարաևի «Ամպրոպի արահետով» (1959), Բալանչիվաձեի «Կյանքի էջերը» (1961), «Գիշերային քաղաք» (1962, ըստ Բարտոկի երաժշտության), «Պագանինի» (1963, ըստ Ռախմանինովի երաժշտության) բալետների առաջին բեմադրությունների դիրիժոր։ 1965 թվականից ԽՍՀՄ պետական սիմֆոնիկ նվագախմբի գեղարվեստական ղեկավարն ու գլխավոր դիրիժորն էր։

ԽՍՀՄ-ում խորհրդային և արտասահմանյան կոմպոզիտորների բազմաթիվ գործերի (Հոնեգերի «Ժաննա դ՝Արկը խարույկի վրա», Մեսսիանի «Տուրանգալիլա», Շյոնբերգի «Վկան Վարշավայից») առաջին կատարողն էր։

Գրել է սիմֆոնիա (1957), կանտատ, սիմֆոնիկ պոեմներ, լարային կվարտետ, վոկալ և գործիքային երկեր։

Հյուրախաղերով հանդես է եկել արտասահմանում։

Պարգևներ 
Լենինյան մրցանակ (1972)
ԽՍՀՄ պետական մրցանակ (1983)
«Գրան պրի» (Ֆրանսիա) Պ. Չայկովսկու բոլոր սիմֆոնիաների ձայնագրման համար

Պարգևատրվել է Լենինի, Աշխատանքային կարմիր դրոշի շքանշաններով, ինչպես և բուլղարական Կիրիլի և Մեֆոդիի առաջին աստիճանի շքանշանով։

Ծանոթագրություններ 

Խորհրդային դիրիժորներ
Խորհրդային կոմպոզիտորներ
Խորհրդային դաշնակահարներ
ԽՍՀՄ ժողովրդական արտիստներ
ԽՍՀՄ Պետական մրցանակի դափնեկիրներ
Աշխատանքային կարմիր դրոշի շքանշանի ասպետներ
Սոցիալիստական աշխատանքի հերոսներ
ԽՍՀՄ կոմպոզիտորների միության անդամներ
Վագանկովյան գերեզմանատանը թաղվածներ
«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Ժողովուրդների բարեկամության շքանշանի դափնեկիրներ
ՌԽՖՍՀ վաստակավոր արտիստներ
Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Ռուս հրապարակախոսներ
ՌԽՖՍՀ ժողովրդական արտիստներ
20-րդ դարի դասական կոմպոզիտորներ
Լենինի շքանշանի ասպետներ
Ռուս կոմպոզիտորներ